Diari Oficial de la Generalitat Valenciana


Sumari del DOGV 3974, del 05-04-2001 (2001/3126)

Informació pública de la suspensió cautelar de l'atorgament de llicències d'obra, parcel·lació, edificació, activitats i instal·lació d'elements de radiocomunicació i de telefonia mòbil i fixa en el terme municipal del Campello.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3126


Organisme emissor
:   Ajuntament del Campello

Tipus de document
:   Anunci

Informació pública de la suspensió cautelar de l'atorgament de llicències d'obra, parcel·lació, edificació, activitats i instal·lació d'elements de radiocomunicació i de telefonia mòbil i fixa en el terme municipal del Campello. [2001/X3126]
  
En compliment del que disposa l'apartat A) de l'article 57.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que el ple de l'Ajuntament, en la sessió del dia 29 de març de 2001, va adoptar l'acord de suspensió cautelar de l'atorgament de llicències en els termes següents:
  
?1. Suspendre cautelarment, per termini màxim d'un any, l'atorgament de llicències d'obra, parcel·lació, edificació, activitats i instal·lació d'elements de radiocomunicació i de telefonia mòbil i fixa en tot el terme municipal del Campello, en tant s'estudia i elabora la corresponent normativa urbanística per a la seua implantació.
  
2. Ordenar la interrupció del procediment d'atorgament de llicències, presentades amb anterioritat a la publicació d'aquest acord, cas d'existir.
  
3. Encarregar als Serveis Tècnics i Jurídics l'elaboració i posterior tramitació de l'ordenança o, si és procedent, instrument de planejament que es considere més adequat i que arreplegue la normativa corresponent, que regule les condicions d'instal·lació i funcionament dels indicats elements de radiocomunicació.
  
4. Publicar el present acord en el Diari Oficial de la Generalitat Valenciana?.
  
La qual cosa es publica perquè en prengueu coneixement i efectes oportuns, significant que, contra la present resolució, que posa fi a la via administrativa podrà interposar-se recurs de reposició amb caràcter potestatiu, davant de l'alcalde'president d'aquest ajuntament, en el termini d'un mes, o ser impugnat directament en recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Autònoma Valenciana, a la seua elecció, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana, sense que tal recurs suspenga l'execució de l'acord i, sense perjudici que puga exercir, si és procedent, qualsevol altre que estime procedent. Això de conformitat amb el que estableix els articles 107, i 116 a 117 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i articles 8.1 i 10.1.a) i j), de la Llei 29/1998, de 13 de juliol, Reguladora de la Jurisdicció Contenciosa Administrativa.